Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3843

c) üzemelési szempontból lényeges értékeket meghaladó szélváltozások. A küszöbértékeket a meteorológiai hatóságnak kell megállapítania, az illetékes ATS hatósággal és az érintett üzemeltetőkkel konzultálva, figyelembe véve azokat a szélváltozásokat, melyek: 1) használatos futópálya (futópályák) megváltoztatását teszik szükségessé; és 2) jelzik, hogy a futópálya hátszél és oldalszél összetevői a repülőtéren üzemelő tipikus légijármű számára megállapított főbb üzemelési határértéket meghaladják. 2.2.3 Látás Ha a látás várhatóan javul és a 150, 350, 600, 800, 1500 vagy 3000 m értékek közül egyet vagy többet elér, vagy túllép, vagy ha a látás várhatóan romlik és ezen értékek közül egyet vagy többet átlép, a trend előrejelzésekben jelezni kell a változást. Ha jelentős számú járat a látás szerinti repülési szabályok szerint repül, akkor az előrejelzésnek ezen felül jelezni kell az 5000 m-es értékre való változást vagy ennek átlépését. Megjegyzés. – Helyi rendszeres és különleges jelentésekhez tartozó trend előrejelzésekben a látás a futópálya (futópályák) menti látás előrejelzésre vonatkozik; METAR-hoz és SPECI-hez tartozó trend előrejelzésekben az előrejelzett domináns látásra vonatkozik. 2.2.4 Időjárás jelenségek 2.2.4.1 A trend előrejelzésnek az alábbi időjárási jelenségek vagy azok kombinációi közül egynek vagy többnek, a várható kialakulását, megszűnését vagy intenzitásváltozását kell jeleznie: – ónos csapadék – mérsékelt vagy heves csapadék (beleértve a záporokat is) – zivatar (csapadékkal) – porvihar – homokvihar – a 3. Függelék 4.4.2.3 pontjában felsorolt egyéb időjárási jelenségek, csak akkor, ha várhatóan jelentős változást okoznak a látásban. 2.2.4.2 A trend előrejelzésnek az alábbi időjárási jelenségek vagy azok kombinációi közül egynek vagy többnek a várható kialakulását, vagy megszűnését kell jeleznie: – jégkristályok – ónos köd –talajközeli por-, homok- vagy hófúvás – por-, homok- vagy hófúvás – zivatar (csapadék nélkül) – széllökés – tölcsérfelhő (tornádó vagy víztölcsér) 2.2.4.3 a 2.2.4.1 és 2.2.4.2 pontokban jelentett jelenségek teljes száma nem haladhatja meg a hármat. 2.2.4.4 A fenti jelenségek várható végét az „NSW” rövidítéssel kell jelezni 2.2.5 Felhők Ha egy BKN vagy OVC felhőréteg alapjának magassága várhatóan növekszik, és az alábbi értékek közül egyet vagy többet elér, vagy túllép, vagy egy BKN vagy OVC felhőréteg alapjának magassága várhatóan csökken, és a következő értékek közül: 30, 60, 150, 300 és 450 m (100, 200, 500, 1000 és 1500 láb).egyet vagy többet átlép, a trend típusú leszállási előrejelzés trend részében a változást jelezni kell: Ha egy felhőréteg alapjának magassága 450 m (1500 láb) alatt van,vagy várhatóan az alá süllyed, vagy a fölé emelkedik, akkor a trend előrejelzésnek jelezni kell a felhőzet mennyiségének változásait, FEW-ról vagy SCTről BKN-re, vagy OVC-re növekedését, illetve BKN vagy OVC-ről SKC, FEW-ra vagy SCT-re csökkenését. Ha nincsenek üzemelés szempontjából jelentőséggel bíró felhők előrejelezve és a „CAVOK” nem megfelelelő, az „NSC” rövidítést kell alkalmazni. 2.2.6 Függőleges látás Ha várható, hogy az égbolt takart marad, vagy azzá változik, és a repülőtéren a függőleges látás megfigyelések rendelkezésre állnak, és előrejelezték a függőleges látás javulását, és a változás eléri vagy meghaladja a 0, 60, 150 vagy 300 m (100, 200, 500 vagy 1000 láb) értékek egyikét, vagy közülük többet, vagy ha a függőleges látás romlása van előrejelezve, és ez a fenti értékek közül egyet vagy többet átlép, a trend előrejelzésnek jeleznie kell a változást 2.2.7 Kiegészítő kritériumok A 2.2.2 - 2.2.6 pontokban megadottakon kívül, helyi repülőtéri üzemelési minimumokon alapuló változás jelzési kritériumokat a meteorológiai hatóság és az érintett üzemeltető(k) megállapodásának megfelelően kell alkalmazni. 2.3 Változás jelzők használata Megjegyzés. – Változás jelzők trend előrejelzésekben való használatára útmutatás az A3-3 Táblázatban található. 2.3.1 Ha változás bekövetkezése várható, a trend előrejelzésnek a „BECMG” vagy „TEMPO” jelzések egyikével kell kezdődnie. 2.3.2 A „BECMG” változásjelzőt kell használni olyan változások előrejelzésének leírásához, ahol az időjárási körülmények szabályos vagy szabálytalan ütemben várhatóan elérnek, vagy átlépnek meghatározott értékeket. Azt az időszakot, vagy azt az időpontot, ami alatt, vagy amikor a változás bekövetkezését előrejelzik, az „FM”, „TL” vagy AT” rövidítések, amelyik megfelelő, használatával, valamint ezeket követően egy órákból és percekből álló időcsoporttal jelezni kell. Ha a változás az előrejelzés szerint a trend előrejelzés kezdete és vége közötti időszakban teljes mértékben végbemegy, a változás kezdetét illetve végét az „FM”, illetőleg „TL” rövidítésekkel és a hozzájuk tartozó időcsoportokkal kell jelezni. Ha a változás az előrejelzés szerint a trend előrejelzés kezdeti időpontjában kezdődik el, de még annak vége előtt befejeződik, az „FM” rövidítést és a hozzá kapcsolódó időcsoportot ki kell hagyni és csak a „TL”-t és a hozzá kapcsolódó időcsoportot kell használni. Ha a változás az előrejelzés szerint a trend előrejelzés érvényességi időszakában kezdődik meg és ezen időszak végének időpontjában fejeződik be, a „TL” rövidítést és a hozzá kapcsolódó időcsoportot ki kell hagyni és csak az „FM”-t és a hozzá kapcsolódó időcsoportot kell használni. Ha a változás az előrejelzés szerint a trend előrejelzés érvényességi időszaka alatti valamely időpontban történik, az „AT” rövidítést és ezt követően a hozzá kapcsolódó időcsoportot kell használni, Ha a változás az előrejelzés szerint a trend előrejelzés időszakának kezdetekor kezdődik és az időszak végéig befejeződik, vagy ha a változás az előrejelzés szerint a trend előrejelzés időtartama alatt megtörténik, de az időpont bizonytalan, az „FM”, „TL” vagy „AT” rövidítéseket és az ezekhez kapcsolódó időcsoportokat el kell hagyni, és egyedül a „BECMG” változásjelzőt kell használni. 2.3.3 A „TEMPO” változásjelzőt kell használni olyan átmeneti időjárás ingadozások előrejelzésének leírásához, melyeknél az egyes változások meghatározott értékeket egy óránál rövidebb időtartamon keresztül érnek el, vagy lépnek át és az ingadozások összességükben az előrejelzés szerint az előrejelzési időszak felénél rövidebb időszakot fednek le. Azt az időszakot, amely alatt az átmeneti ingadozások az előrejelzés szerint fennállnak, az „FM” és/vagy „TL” rövidítések megfelelő használatával, valamint ezeket követően egy órákból és percekből álló időcsoporttal kell jelezni. Ha az átmeneti időjárás változások az előrejelzés szerint a trend előrejelzés kezdete és vége közötti időpontok között teljes mértékben végbemegy, az átmeneti ingadozások kezdetét illetve végét az „FM”, illetőleg a „TL” rövidítésekkel és a hozzájuk tartozó időcsoportokkal kell jelezni. Ha az átmeneti ingadozások időszaka az előrejelzés szerint a trend előrejelzés kezdeti időpontjában kezdődik el, de még annak vége előtt befejeződik, az „FM” rövidítést és a hozzá kapcsolódó időcsoportot ki kell hagyni és csak a „TL”-t és a hozzá kapcsolódó időcsoportot kell használni. Ha az átmeneti ingadozások időszaka az előrejelzés szerint a trend előrejelzés érvényességi időszakában kezdődik és ezen időszak végének időpontjában befejeződik, a „TL” rövidítést és a hozzá kapcsolódó időcsoportot ki kell hagyni és csak az FM-t és a hozzá kapcsolódó időcsoportot kell használni. Ha az átmeneti ingadozások időszaka az előrejelzés szerint a trend előrejelzés időszakának kezdetekor kezdődik és az időszak végéig befejeződik, az „FM” és „TL” rövidítéseket és a hozzájuk kapcsolódó időcsoportokat ki kell hagyni és egyedül a „TEMPO” változásjelzőt kell használni. 2.4 Valószínűségi jelző használata A „PROB” jelző nem alkalmazható trend előrejelzésekben.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes